Kedves Kollégák!

A Károli Gáspár Református Egyetem Pedagógiai Kara nevében szólítom meg Önt és kérem támogatását abban, hogy az alábbi versenyfelhívás eljuthasson minden ének-zene szakos kollégához 2023. október 30-ig.

A 2023/2024. tanév során a Károli Junior Akadémia és a Károli Gáspár Református Egyetem Pedagógiai Kara olyan énekversenyt hirdet meg középiskolásoknak, amely a magyar egyházzenei értékek megőrzésére, az egyházi, illetve kollégiumi zenei hagyományok folytatására irányul.

A versenyben részt vehet valamennyi magyarországi és határon túli egyházi fenntartású középfokú köznevelési intézmény nappali munkarendű tanulója. A verseny kétfordulós, az 1. fordulókat a helyi iskolákban kell megrendezni, a 2. fordulót az Egyetem szervezi. A versenyen való részvétel ingyenes. **A döntőbe jutó versenyzők** – amennyiben a Károli Gáspár Református Egyetemre jelentkeznek – **a felvételi eljárás során felsőoktatási intézmények által adható többletpontot szerezhetnek**.

További részletek a mellékelt tájékoztatókban olvashatóak, valamint a Károli Gáspár Református Egyetem honlapján:

<https://pk.kre.hu/index.php/esemenyek/psallite-enekverseny>

Köszönettel és üdvözlettel,

a Károli Gáspár Református Egyetem Pedagógiai Karának nevében:

Dr. Méhes Balázs

dékánhelyettes